Eidgenössische Technische Hochschule Zürich

Eidgenössische Technische Hochschule (ETH) Zürich er en teknisk høyskole i Zürich i Sveits. I det tyskspråklige Sveits kalles høyskolen også Poly, etter det tidligere navnet Polytechnikum. ETH ble opprettet i 1854 som Eidgenössische polytechnische Schule og innledet sin virksomhet i Zürich i 1855. ETH hadde i 2006 10 223 studenter: 14 % utenlandske, 2 794 doktorander. Høyskolen hadde 6 297 heltidsansatte, hvorav 359 professorer. ETH er et av Europas mest velrenommerte universiteter og tilbyr utmerkede forskningsmuligheter. Skolen har uteksaminert 21 nobelprisvinnere. Blant prisvinnerne er Wilhelm Conrad Röntgen (1901) og Albert Einstein (1921), som begge studerte her (Röntgen 1865–1869 og Einstein 1896–1900) og siden arbeidet som professorer ved ETH. Avisen The Times rangerer årlig verdens universiteter og plasserte i 2004 ETH på en 10.-plass (21. i 2005 og 24. 2006), og ETH regnes blant de beste tekniske universitetene i Europa sammen med Cambridge og Oxford. Berømte studenter og lærere Mario Botta Wernher von Braun Schak Bull Albert Einstein Wilhelm Conrad Röntgen Santiago Calatrava Max Frisch Jacques Herzog Pierre de Meuron Valerio Olgiati Albert Johan Petersson Luigi Snozzi Niklaus Wirth Raphael Zuber Referanser Eksterne lenker (it) Offisielt nettsted (en) ETH Zurich – kategori av bilder, video eller lyd på Commons